VEČER DRUŠTVENIH IGARA
2026-07-21 19:00 - 22:00, 2026-07-28 19:00 - 22:00 UTC | LONGFIELD PUB, Ulica Matice hrvatske 1, Split, Splitsko dalmatinska, 21000, Croatia (Local Name: Hrvatska)
Dragi članovi Udruge Feniks Split, i oni koji to tek namjeravate postati, pozivamo vas na još jedno ugodno druženje u intimnom prostoru Pub-a. Zamislili smo večer ispunjenu zabavom i smijehom uz različite društvene igre.
Događaj je besplatan i namijenjen je osobama s psihičkim oboljenjima, ali bit će dobrodošao svatko tko nam se voljan pridružiti. Slobodno pozovite osobe za koje mislite da bi ih moglo interesirati.
Jedna od pogubnijih posljedica mentalnoga oboljenja je društvena izolacija i osjećaj usamljenosti. Ljudi se obično plaše nepoznatog i drugačijeg, stoga je najlakše ovakve ljude gurnuti u mrak na marginu društva, odbaciti ih. Odlučili smo se protiv straha i predrasuda boriti otvorenošću i druženjem. Stoga ste svi dobrodošli!
Već dugo ste sami, zatvoreni u svoja četiri zida? Ne samo da vam je bolest oduzela povjerenje u sebe i vlastite misli nego vas je nemilosrdno odrezala od ostatka svijeta… tu ste, a niste tu? Usamljeni ste. Teško je napraviti prvi korak…
Kroz glavu vam prolaze misli poput:

“Kako ću doći kad nikoga ne poznajem?”
“Ne da mi se ni pričati…”
“Možda će mi se stanje i pogoršati.”
“Što ako opet budem čudan/čudna?”
“Radije ću ostati doma, na sigurnom…”

Ali na “sigurnom” ste nesretni… i ništa se ne može promijeniti…
Usudite se prekoračiti otpor i strah i dođite… Svako putovanje počinje prvim korakom.
U kavani Longfield Pub utorkom u 19 h čekaju vas neki neobični, ali topli ljudi… koji razumiju vaše borbe jer ih i sami vode.
Na raspolaganju će biti razne društvene igre:

Čovječe ne ljuti se
Riziko
Dixit
Jenga
Catan
Monopoly
Pictionary
Bingo
Karte za Briškulu i Trešetu
Puzzle
Šah
Uno
Domine i td.

Slobodno ponesite i vlastite omiljene igre.
Napominjemo da su ove večeri zamišljene kao opušteno i neobavezno druženje, na našim grupama uzajamne podrške bavimo ozbiljnijim temama.
Unaprijed se veselimo ugodnoj večeri u dobrom društvu i stvaranju nekih novih lijepih uspomena!
Od srca se zahvaljujemo vlasnicima Longfield Pub-a, koji ssu nam besplatno ustupili prostor za ova događanja i gdje ćete moći popiti osvježavajuće piće po povoljnim cijenama.
VEČERI DRUŠTVENIH IGARA SU BESPLATNE i otvorene za sve građane, neovisno o dobi, obrazovanju ili specifičnim teškoćama. Ne trebate se najaviti, samo dođite – bit ćete nam dobrodošli!
Dio su programa „Zasučimo rukave za mentalno zdravlje“ kojeg financira Ministarstvo rada, mirovinskoga sustava, obitelji i socijalne politike, a sufinanciraju Grad Split i Županija Splitsko-dalmatinska. Sadržaj programa isključiva je odgovornost udruge i ne odražava nužno stavove Ministarstva.
Program provodimo u partnerstvu s Obiteljskim centrom – Područnom službom Splitsko-dalmatinskom i udrugom Permakultura Dalmacija.
DOBRO NAM DOŠLI 🙌😃
